Diari Oficial de la Generalitat Valenciana


Sumari del DOGV 5303, del 14-07-2006 (2006/7981)

Informació pública de la modificació puntual del Pla General d'Ordenació Urbana dotacionals del nucli de Port de Sagunt. Expedient: 6/9719-KL.
----------------------------------------------------------------------------------------------------------------------------------------------

### Dades del document

Número de DOGV
:   5303

Data del DOGV
:   14-07-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7981


Organisme emissor
:   Ajuntament de Sagunt

Tipus de document
:   Anunci

Informació pública de la modificació puntual del Pla General d'Ordenació Urbana dotacionals del nucli de Port de Sagunt. Expedient: 6/3062-FL. [2006/S7981]  
El Ple de la corporació municipal, en sessió ordinària celebrada el dia 27 d'abril de 2006, va adoptar, entre altres, l'acord següent:  
12 Modificació puntual del Pla General d'Ordenació Urbana dotacionals del nucli de Port de Sagunt. Expedient: 6/8374-RS.  
A. Antecedents  
Es partix d'una circumstància detectada en el PGOU-92 de Sagunt, i és l'existència d'una sèrie de terrenys qualificats pel planejament com a dotacionals públics, no inclosos ni adscrits a cap àrea de repartiment i, en conseqüència, que és necessari adquirir per la via de l'expropiació.  
De tots ells, és necessari destacar els següents:  
. Parcel·la escolar en platja. Equip. Escolar/ Zona verda. Superfície: 12.935 m².  
. SGES-30 Esportiu.   
Superfície: 27.063 m².  
Tot això sense perjuí de l'existència d'altres, sobre els quals en el seu moment es plantejarà la corresponent proposta, a l'efecte de trobar solucions d'abast global que afecte la totalitat de les qüestions que susciten els terrenys dotacionals pendents d'obtindre per part d'esta administració.  
En relació amb els 2 esmentats, és necessari destacar les circumstàncies següents:  
. 14 anys després de la qualificació com a espais dotacionals no hi ha hagut cap actuació per part de l'administració corresponent, ni municipal ni autonòmica, encaminada a l'obtenció dels esmentats terrenys i la materialització del fi dotacional corresponent.  
. És més, si en data hui es pretenguera fer l'esmentat esforç econòmic, eixa decisió seria summament desproporcionada en relació amb els fins que s'aconseguirien.  
Això es deu a diversos motius:  
A. L'alta quantia econòmica que el preu just dels terrenys aconseguiria. Tant en el cas de la parcel·la escolar com el SGES 30 estan en plena trama urbana i la quantia de la seua adquisició s'aprecia molt elevada si es compara amb la satisfacció de l'interés públic a què es troba vinculat.  
B. L'Ajuntament ha accedit i accedirà, davant del desenvolupament del planejament confrontant, a l'adquisició de grans parcel·les d'equipament, de forma gratuïta, que permeten atendre les demandes ciutadanes, presents i futures, suficientment.  
En eixe sentit, prenent com a referència la línia imaginària que es desenvolupa des de l'avinguda del Camp del Morvedre cap al nord, que és la zona pròxima als dos terrenys dotacionals esmentats, ens trobem que el SUP-2 oest ha permés l'adquisició municipal de 10.500 m² de parcel·les qualificades com a equipament; el SUP-2 est, ja programat, permetria l'adquisició de 33.000 m² d'equipament; el SUNP VI Sant Josep de 17.300 m²; el SUNP VI Minife de 9.500 m², la UA-36, més de 20.000 m², la UE-17, 2000 m², la modificació puntual del Fornás, de 800 m²; el SUNP VI, fase III, una superfície de quasi 49.000 m², etc. Tots ells en un ràdio relativament pròxim. Com a annex I s'adjunta un pla indicatiu de la ubicació de tots eixos terrenys dotacionals.  
Es pot parlar, sense dubtes, que este ajuntament en la zona comptarà amb un excedent de parcel·les dotacionals per a equipament i que el repte d'este és aconseguir realitzar la inversió necessària com per a materialitzar la instal·lació en les parcel·les. Només cal veure la situació de diversos equipaments que són de propietat efectiva municipal com els del sector B-3 del PERI-1, d'altres del mateix PERI-1, de la UE-36, per a apreciar que efectivament l'esmentat excedent existix, la qual cosa porta a considerar que seria il·lògic realitzar un esforç econòmic per a adquirir noves parcel·les dotacionals, per la via de l'expropiació, en la zona de la ciutat just on l'Ajuntament ha adquirit per la via de la cessió gratuïta gran quantitat d'estes. L'esforç econòmic ha d'anar orientat no a l'adquisició de més sòl sinó a la materialització dels ja aconseguits.  
I d'altra banda evidència un error d'enfocament per part del PGOU-92 en preveure estes com a dotacions públiques de tal entitat i superfície. Potser, més que error d'enfocament caldria assenyalar que la causa està en el canvi sobrevingut de la normativa urbanística, sobretot arran del RPCV-98, que en exigir en el seu annex tanta superfície destinada a equipaments, per al sòl urbanitzable limitat, ha creat un mapa de terrenys dotacionals molt abundant.  
Es partix en definitiva de la noció d'innecessarietat dels esmentats equipaments en superfícies de tal entitat i també, a més a més, que la via d'obtenció és la inadequada ja que realitat evidència mecanismes alternatius que han suposat que terrenys d'idèntica naturalesa s'hagen adquirit gratuïtament.  
En eixe sentit a més és necessari tindre en compte que els terrenys afectes a fins escolars, en cap moment han sigut requerits expressament per l'administració competent en matèria educativa, la qual cosa és molt significativa. No obstant això, l'assentament real sobre la zona de la població que demandaria este ja existix.   
Encara així, i a l'efecte de no canviar el plantejament originari ni l'estructura del Pla General d'Ordenació Urbana, en la proposta no es renuncia a la ubicació de dotacionals de gran superfície, en concret la parcel·la escolar en platja. Equip. Escolar/ Zona verda passaria d'una superfície de 12.935 m² a una d'11.212 m². La del SGES-30 Esportiu, d'una superfície de 27.063 m² a una de 22.508 m².  
B. Abast de la proposta que es pretén:  
Es pretén la requalificació dels terrenys dotacionals parcel·la escolar en platja i SGES 30, parcialment, per a permetre l'ús residencial d'estos.   
Els objectius són:  
. Ajustar les determinacions de planejament a les necessitats reals existents.  
. Donar el tractament adequat al dret dels propietaris.  
. Evitar implicacions econòmiques innecessàries a les administracions afectades (Generalitat/Conselleria d'Educació i Ajuntament)  
El tractament urbanístic dels esmentats àmbits seria el següent:  
1. SGES/30. Instal·lacions esportives barris:  
Classificació del sòl: urbanitzable no programat.  
Àmbit de la UE: 27.063 m²s.  
Índex d'edificabilitat: 1, 266 m²T/m²s  
Edificabilitat objectiva: 34.274 m²T.  
Índex d'edificabilitat neta sobre parcel·la: veure pla.  
Superfície de l'espai privat: 4.555 m²S.  
Superfície de sòl dotacional dins de la UE: 22.508 M2   
Densitat màxima: 120 habitatges/ha.  
Nombre d'habitatges: 312  
Nombre d'habitants: 935.  
Sòl dotacional necessari per al manteniment de la proporció: 8,09 m²sd/hab. X 935: 7.564 m²   
Sòl dotacional de nova creació: 7.564 + 4555: 12.119 m².  
Superfície de l'àrea de repartiment: 39.182 m²  
Aprofitament tipus: 0'8747 m²t/m²s.  
Aprofitament patrimonialitzable: 0'7872 m²t/m²s (deduït) .  
2. Equipament escolar platja:  
Classificació del sòl: urbà.  
Superfície UE: 12.935 m²   
Índex d'edificabilitat: 1,18 m²t/m²s  
Edificabilitat objectiva: 15.266 m²T  
Índex d'edificabilitat neta sobre parcel·la: veure pla  
Superfície de l'espai privat: 1723 m².  
Superfície sòl dotacional dins de la UE: 11.212 m²  
Densitat màxima: 120 habitatges/Ha.  
Nombre habitatges: 140  
Nombre habitants: 420  
SD extra manteniment proporció: 420 X 8,09: 3.397 m².  
SD total nova creació: 5.120 m².  
Superfície de l'àrea de repartiment: 18.055 m².  
Aprofitament tipus: 0,8455 m²t/m²s  
Condicions de la modificació.  
Com que es tracta d'una modificació de planejament que incrementa l'aprofitament preexistent, és necessari que esta respecte els límits de fons establits en l'article 94 de la Llei 16/2005, LUV, així com de l'article 17 de l'annex del RPCV-98, en principi vigent ja que no contradiu les previsions de la nova llei.  
L'article 94 assenyala que 2. Les noves solucions proposades hauran de mantindre l'equilibri de les dotacions públiques, i suplementaran, si és el cas, la xarxa primària i secundària de dotacions de manera que complisquen amb els criteris de qualitat, capacitat i idoneïtat exigits en esta Llei.  
Respecte d'això és necessari realitzar diverses precisions:  
A. Destí dels terrenys inclosos dins de l'àmbit que seran qualificats en la proposta com a terrenys dotacionals.  
S'està fent referència a les superfícies següents:  
1. SGES/30. Instal·lacions esportives barris:  
Àmbit de la UE: 27.063 m²s.  
Superfície de sòl dotacional dins de la UE: 22.508 M2   
2. Equipament escolar platja.  
Superfície UE: 12.935 m²   
Superfície sòl dotacional dins de la UE: 11.212 m²  
En el primer cas, la qualificació dels 22.508 m² serà com a instal·lacions esportives i viari.  
En el segon cas, la qualificació dels 11.212 m² serà com a instal·lacions escolars ((9.630 M2), espai lliure (1.257 m²) i viari la resta.  
B. Quines superfícies dotacionals addicionals és necessari qualificar per a compensar eixe increment d'aprofitament.  
Es partix de la premissa que els esmentats espais tenen la qualificació d'equipament públic.  
En eixe sentit, partint de la situació més extrema, en la qual en data de hui s'assigne a ambdós sòls dotacionals una edificabilitat o aprofitament objectiu 0, és a dir, cap aprofitament, i assenyalant el nou proposat, que és de 34.274 m²t en un cas i de 15.266 m²t en l'altre i considerant este com l'increment d'aprofitament que pretén la modificació.  
Atés que el nombre d'habitatges en termes indicatius de l'article 7 del Pla General d'Ordenació Urbana per al càlcul de dotacionals seria el de 312 habitatges en un cas i 140 en l'altre, resultat de dividir l'aprofitament entre 110 m² t/habitatge.  
El nombre d'habitants en què es veuria incrementat seria el de 935 en un cas i 420 en l'altre.  
Atés que la mitjana de superfície dotacional per habitant en el nucli del port és de 8,09 m² sòl per habitant.  
El que determinaria que per a complir amb les exigències legals dels articles anteriorment esmentats, la nova proposta de planejament hauria de crear un nou espai dotacional públic, de caràcter addicional, en una superfície mínima de 7564 m² en un cas, i de 3.397 m² en l'altre.  
A això caldria afegir, les superfícies de sòl dotacional que es perd com a conseqüència de la requalificació a ús privat, la qual cosa ascendix a les superfícies de   
1. SGES/30. Instal·lacions esportives barris:  
Àmbit de la UE: 27.063 m²s.  
Superfície de l'espai privat: 4.555 m².  
2. Equipament escolar platja.  
Superfície UE: 12.935 m²   
Superfície de l'espai privat: 1723 m².  
Conseqüència de tot això, per a mantindre la proporció de sòl dotacional derivat de l'increment d'aprofitament, el sòl dotacional de nova creació tindria les següents superfícies totals:  
1. SGES/30. Instal·lacions esportives barris:  
Sòl dotacional de nova creació: 7.564 + 4555: 12.119 m².  
2. Equipament escolar platja.  
SD total nova creació: 5.120 m²SD.  
C. Lloc d'ubicació d'eixe sòl dotacional de nova creació.  
Este caldrà ubicar-lo en terrenys que, d'acord amb la memòria del Pla General d'Ordenació Urbana de 1992, no contribuïren a determinar la mitjana de sòl dotacional per habitant indicat de 8,09 m² SD/habitant, de manera que si s'obté la disponibilitat d'este, fins ara no aconseguida, es mantinga la proporció entre aprofitament lucratiu i dotacions.  
L'esmentada disponibilitat es pot obtindre per mitjà de l'adscripció, de manera que s'articule una àrea de repartiment discontínua.  
La ubicació d'estos, la superfície dels quals és la suma total de 17.239 m², serà en parcel·les del Macrosector VII, ubicades en el plànol annex al present acord, com a annex II.  
L'esmentada possibilitat d'ubicació en el Macrosector VII, qualificat tot ell com de destí dotacional pel PGOU-92, és admissible ja que no queda inclòs dins dels paràmetres de la memòria del PGOU per a extraure el sòl dotacional mitjana per habitant.  
Això dóna lloc a les següents àrees de repartiment, així com els seus corresponents aprofitaments tipus:  
1. SGES/30. Instal·lacions esportives barris:  
Àmbit de la UE: 27.063 m²s.  
Edificabilitat objectiva: 34.274 m²T.  
Sòl dotacional de nova creació: 7.564 + 4555: 12.119 m².  
Aprofitament tipus: 0'8747 m²t/m²s.  
Aprofitament patrimonializable: 0'7872 m²t/m²s.  
Superfície de l'àrea de repartiment: 39.182 m²  
2. Equipament escolar platja.  
Superfície UE: 12.935 m²   
Edificabilitat objectiva: 15.266 m²T  
SD total nova creació: 5.120 m²SD.  
Aprofitament tipus: 0'8455 m²t/m²s  
Superfície de l'àrea de repartiment: 18.055 m².  
D. L'ús residencial es fixa com a preferent.   
No obstant això, s'establix la possibilitat que l'ús comercial/terciari figure com un ús alternatiu i en conseqüència, possible.  
E. Paràmetres de densitat.  
De forma addicional a l'IEB i DREC assignat i en coherència amb el que el Pla General d'Ordenació Urbana assigna a UUEE a la zona, s'establix un màxim de 120 habitatges/ha.  
F. Mecanismes de gestió urbanística d'eixe espai.  
Les superfícies dels àmbits, que es quantifiquen en   
1. SGES/30. Instal·lacions esportives barris: 27.063 m²s.  
2. Equipament escolar platja. 12.935 m²   
Hauran de constituir sengles unitats d'execució que hauran de ser gestionades per mitjà dels corresponents programes d'actuació integrada, i s'aconseguiran els objectius de l'article 124.1 de la LUV.  
3. Al·legacions realitzades pels interessats.  
La present proposta ha sigut consultada als propietaris que figuren com a titulars cadastrals dels dos àmbits objecte de la modificació. En l'expedient estan arreplegats els escrits d'adhesió expressa a la proposta de la majoria dels titulars cadastrals.  
No obstant això, convé destacar l'al·legació realitzada per part de Francisco Alfonso Valls, de data 19 d'abril de 2006, RE. 23.156, que en síntesi assenyala respecte de la proposta de modificació de l'equipament escolar pròxim a la platja:  
. Que no s'ha tingut en compte les diferents situacions i drets urbanístics dels propietaris de l'àmbit.  
. Els terrenys propietat de l'al·legant ja tenen la condició de solar, ja que abans de l'entrada vigor de l'actual Pla General d'Ordenació Urbana, en 1992, es va realitzar l'esforç corresponent per a dotar a la parcel·la dels servicis exigits, i s'obtingueren, per tant, els drets urbanístics patrimonialitzables. En concret ja hi ha una construcció consolidada.  
. Que la separació de la parcel·la de titularitat de l'al·legant no impediria ni perjudicaria el desenvolupament de la proposta de modificació del Pla General d'Ordenació Urbana.  
Davant d'estes al·legacions és necessari indicar que:  
1. Estes es referixen a dos immobles consolidats, de planta baixa, magatzems, i l'estat de conservació dels quals s'evidencia en les fotos que s'adjunten.  
2. No s'ha localitzat en els arxius municipals ni es té constància de cap llicència d'obres que empare les instal·lacions existents i que permeta analitzar quines exigències se li van imposar en el seu moment. La inexistència d'eixos antecedents és un indici de la possibilitat que les esmentades instal·lacions no tinguen llicència municipal.  
3. En eixa mateixa línia, i en defensa dels seus interessos, és important que l'interessat no es limite en termes genèrics a afirmar que ja va realitzar l'esforç corresponent per a dotar la parcel·la de la condició de solar sinó que ho evidencie amb dades concretes. Per exemple, la documentació de cessions de sòl de viari realitzades a esta administració. En eixe sentit, per part d'este ajuntament, en el tractament dels possibles drets indemnitzables, i en el cas que este ajuntament es veja obligat a persistir en la proposta d'ordenació plantejada per considerar-la la millor solució possible per a l'interés general, es tindrien en compte tots aquells esforços que l'interessat haja realitzat per a compensar-los. S'indemnitzarien econòmicament a càrrec de l'actuació les obres d'urbanització que haguera hagut de costejar i que esdevingueren en inútils, se li reconeixerien com a terrenys d'aportació amb dret d'adjudicació tots aquells terrenys que hagueren cedit en concepte de vials a l'Ajuntament per a materialitzar la instal·lació, etc. Però s'insistix, és fonamental que per part de l'al·legant s'acrediten mínimament eixos extrems sense que siguen suficients afirmacions les de caràcter genèric. L'administració, davant de la carència d'antecedents no pot procedir sense més a adoptar decisions reconeixedores de drets.  
4. Sense perjuí de l'anterior, procedix analitzar la conveniència per a l'interés general de la proposta realitzada per l'interessat. En eixe sentit, això suposaria que davant de la proposta realitzada, en la qual la requalificació de l'equipament escolar de la platja es veu reduït d'una superfície originària de 12.935 m² a una d'11.212 m², és a dir, en un 13,32% de la seua superfície originària.   
S'ha hagut d'acudir a una tipologia alta, per a ocupar la menor superfície d'espai privat possible que permeta el manteniment d'un espai dotacional prou funcional i ampli per a complir el seu fi escolar. En eixe sentit, l'informe emés per la Conselleria d'Educació en data 19.04.2005, establix per a l'espai assenyalat el següent:  
«La parcel·la E4, reservada per a ús educatiu i de superfície 11.407,81 m², podria albergar un centre de perfil 6I+12P, per al qual es recomana una parcel·la de superfície compresa entre els 9.500,2 de superfície mínima i 11.000 m² de superfície òptima.»  
En el present cas, la proposta de modificació esta plantejant una distribució dels espais privats, amb tipologia habitatge col·lectiu, cap a un dels extrems, cap al bulevard, el costat sud, de manera que supose un menor impacte visual per a l'entorn immediat, i deixar la resta dels espais amb naturalesa i caràcter públic. En concret, per a l'espai escolar s'establix un total de 9.630 m².  
L'esmentada proposta, se subordina a l'obtenció d'informe favorable per part de la Conselleria d'Educació, el qual serà requerit durant el període d'informació pública.  
La parcel·la de l'al·legant es troba en l'extrem nord de l'àmbit.  
Estimar la proposta suposaria qualificar com a privades les superfícies ocupades per dues construccions, de poc més d'un centenar de m² cada una, però generaria:  
. Reducció de l'espai destinat a ús escolar, ja ajustat de per si. Si a més es partix de la idea que entre ambdós espais, públic i privat, haguera d'haver-hi un separació mínima, eixa incidència en la reducció de l'espai seria major.   
. Trencar el criteri d'espai públic escolar de forma regular, rectangular. Respectar les dues construccions suposaria que l'espai escolar no arribaria en la part nord al vial existent, sinó que es trobaria amb les esmentades construccions.  
. Suposa plantejar un tractament excepcional com a espais privats d'una superfície que no arriba a la configuració mínima d'illa. Es tracta de dues parcel·les de poc més 100 m² cada una, aïllades.  
. Suposaria un tractament dels drets privats de la propietat molt diferent d'uns propietaris de l'àmbit respecte d'altres, amb el plantejament de tipologies totalment diferents.  
5. Per part de l'al·legant s'assenyala l'argument de la patrimonialització de drets a l'efecte de fonamentar el manteniment de la situació existent i subordinar la solució de planejament urbanístic a esta.  
El fet que hi haja una construcció consolidada és argument perquè es procedisca a l'adequat reconeixement dels drets existent i que, en el cas que siga necessària la seua eliminació, es valoren. També, fins i tot, per al reconeixement de les aportacions de terrenys que van ser necessàries per a la seua consolidació, sempre que s'acredite que efectivament es van cedir. Però no és un argument per a adoptar una solució de planejament incoherent, tal com s'evidencia en les raons exposades en el punt anterior.  
Tot això determina que en principi s'haja de descartar la possibilitat d'estimar l'al·legació discrepant realitzada. No obstant això, l'interessat podrà formular al·legacions i aportar la documentació acreditativa de la seua postura durant la informació pública.  
4. Procediment que s'ha de seguir:  
L'element que es veu afectat per la modificació són terrenys dotacionals susceptibles de ser integrats dins de la xarxa dotacional primària, i es procedirà a la seua requalificació parcial.  
A més es pretén crear sengles àrees de repartiment i definir el seu aprofitament tipus.  
Cosa que determina el que s'haja d'entendre inclòs entre els extrems de l'article 36 de la LUV i en conseqüència, que la competència per a decidir definitivament sobre el tema siga de la Generalitat, Conselleria de Territori i Habitatge, que és a qui correspon l'aprovació de la modificació de forma definitiva.  
Tramitació  
L'article 94 de la LUV establix que 1. Les modificacions dels plans es duran a terme segons el procediment establit en cada tipus de pla.  
L'article 83 de la LUV establix respecte d'això:  
.  
2. L'òrgan competent de l'administració que promoga la redacció del pla, conclosa esta, ho sotmetrà simultàniament a:  
a) Informació pública, per un període mínim d'un mes, anunciada en el Diari Oficial de La Generalitat i en un diari no oficial d'àmplia difusió en la localitat. Durant este termini, el projecte diligenciat del pla haurà de trobar-se depositat, per a la consulta pública, en l'ajuntament o ajuntaments afectats pel canvi d'ordenació.  
...  
b) informes dels distints departaments i òrgans competents de les administracions exigits per la legislació reguladora de les seues competències respectives, serà preceptiu l'informe de les conselleries competents en educació i sanitat.   
3. La falta d'emissió en el termini d'un mes dels informes o dictàmens assenyalats en els apartats anteriors no interromprà la tramitació del pla general. ...  
En el cas que l'administració competent en matèria educativa, la Generalitat, emetera un informe desfavorable, serà necessari instar d'esta que, com a beneficiària de l'expropiació, procedisca a consignar en els seus pressupostos les quantitats oportunes ja que s'iniciaria l'oportú expedient expropiatori, a l'efecte de donar contingut al dret de propietat pendent de materialització des de 1992.  
Competència municipal per a l'adopció de l'acord:  
De conformitat amb el que disposa l'article 83 de la LUV, així com l'article 22 de la Llei 7/1985, RBRL, la competència per a obrir el període d'informació pública és del Ple, i s'haurà d'adoptar l'acord per majoria absoluta segons l'article 47 d'esta Llei.  
A la vista d'allò que s'ha exposat, de conformitat amb el dictamen de la Comissió Informativa Permanent d'Urbanisme, Inversions i Manteniment, l'Ajuntament Ple, per 13 vots a favor de PSOE, EU i BLOC-EV, 4 vots en contra de SP i SCP i 8 abstencions de PP, acorda:  
Primer. L'obertura d'informació pública en el període mínim d'un mes de la modificació del Pla General d'Ordenació Urbana, en els termes indicats en la part expositiva del present acord.  
Segon. Publicar l'acord en el Diari Oficial de la Generalitat i en un diari no oficial d'àmplia difusió en la localitat.  
Cosa que es publica perquè tinga els efectes oportuns i a reserva del que resulte de l'aprovació de l'acta corresponent.  
Sagunt, 4 de maig del 2006. L'alcaldessa: Gloria Isabel Calero Albal.